സെന്സെക്സ് കുതിപ്പിന് കാരണം ഈ അഞ്ച് കമ്ബനികള് മുംബൈ: ബിഎസ്ഇ സെന്സെക്സ് BSE Sensex 60000 പോയിന്റ് എന്ന നാഴികക്കല്ല് പിന്നിട്ടിട്ട് മണിക്കൂറുകളേ ആയിട്ടുള്ളൂ. വെറും എട്ട് മാസം മാത്രം സമയം കൊണ്ടാണ് 50000 ത്തില് നിന്ന് സെന്സെക്സ് സൂചിക 60000 കടന്നത്. മഹാമാരിക്കാലത്ത് സമ്ബദ്വ്യവസ്ഥ പ്രതിസന്ധിയിലായിരുന്നപ്പോഴും സെന്സെക്സിന് മുന്നേറ്റം സാധ്യമാക്കിയത് അഞ്ച് ഓഹരി Share കളാണ്. ഈ അഞ്ച് കമ്ബനികളുടെ പങ്കാണ് എട്ട് മാസക്കാലത്തിനിടെ അയ്യായിരത്തിലേറെ പോയിന്റ് സെന്സെക്സില് അധികമായി ചേര്ത്തത്. റിലയന്സ് ഇന്റസ്ട്രീസ് ലിമിറ്റഡ്, ഇന്ഫോസിസ്, ടാറ്റ കണ്സള്ട്ടന്സ് സര്വീസസ്, ഐസിഐസിഐ ബാങ്ക് എന്നിവയാണിവ. ഇതില് തന്നെ റിലയന്സും ഇന്ഫോസിസുമാണ് സെന്സെക്സിന്റെ വളര്ച്ചയില് മൂന്നിലൊന്ന് ഭാഗം സമ്മാനിച്ചത്. ബജാജ് ഫിന്സെര്വാകട്ടെ ഇരട്ടിയോളം നേട്ടമുണ്ടാക്കിയെങ്കിലും സെന്സെക്സിന്റെ കുതിപ്പില് ഇവരുടെ വിഹിതം അഞ്ച് ശതമാനം മാത്രമാണ്. മഹാമാരിക്കാലത്ത് 29 ശതമാനം വളര്ച്ച നേടിയ റിലയന്സ് ഇന്റസ്ട്രീസ് ലിമിറ്റഡ് 1646 പോയിന്റാണ് സെന്സെക്സിന്റെ കുതിപ്പില് സമ്മാനിച്ചത്. ഇന്ഫോസിസാകട്ടെ 1642 പോയിന്റ് സമ്മാനിച്ചു. 39 ശതമാനമാണ് വളര്ച്ച. ടിസിഎസിന്റെ വിഹിതം 652 പോയിന്റാണ്. 22 ശതമാനമാണ് ടിസിഎസിന്റെ വിഹിതം. 16 ശതമാനം വളര്ച്ച നേടിയ ഐസിഐസിഐ ബാങ്ക് 644 പോയിന്റ് നല്കി. ബജാജ് ഫിന്സെര്വ് ഈ കാലത്ത് 49 ശതമാനം വളര്ച്ച നേടി. ഇവര് 617 പോയിന്റാണ് സെന്സെക്സിന്റെ കുതിപ്പില് സമ്മാനിച്ചത്. മാരുതി സുസുകി എട്ട് ശതമാനം നെഗറ്റീവ് വളര്ച്ചയാണ് നേടിയത്. അതുകൊണ്ട് തന്നെ 72 പോയിന്റ് സെന്സെക്സില് ഇവര് വഴി ഇടിഞ്ഞു. മഹീന്ദ്ര ആന്റ് മഹീന്ദ്രയുടെ അഞ്ച് ശതമാനം നെഗറ്റീവ് വളര്ച്ചയോടെ സെന്സെക്സില് 40 പോയിന്റ് ഇടിഞ്ഞു. ബജാജ് ഓട്ടോ ഓഹരി വഴി 34 പോയിന്റും നഷ്ടമായി. ഡോ റെഡ്ഡീസ് 4 ശതമാനം വളര്ച്ച നേടിയത് 19 പോയിന്റ് അധികം ചേര്ത്തു. ഇന്റസ്ഇന്റ് ബാങ്ക് 11 ശതമാനം വളര്ച്ച നേടി. 63 പോയിന്റാണ് സെന്സെക്സില് ഇതിലൂടെ വര്ധിച്ചത്.